*****

ΚΑΝΟΝΙΣΜΟΣ (ΕΟΚ) αριθ. 3098/86 ΤΗΣ ΕΠΙΤΡΟΠΗΣ

της 10ης Οκτωβρίου 1986

που τροποποιεί τους κανονισμούς (ΕΟΚ) αριθ. 368/77 και (ΕΟΚ) αριθ. 443/77 σχετικά με την πώληση αποκορυφωμένου γάλακτος σε σκόνη από τα δημόσια αποθέματα που προορίζεται για τη διατροφή των ζώων πλην των νεαρών μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 7 παράγραφος 5,

Εκτιμώντας:

ότι στο σημείο 1 του παραρτήματος του κανονισμού (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2872/86 (4), προβλέπονται υποδείγματα μετουσιώσεως του αποκορυφωμένου γάλακτος σε σκόνη· ότι λόγω της πείρας που αποκτήθηκε από την εφαρμογή αυτών των υποδειγμάτων, πρέπει να καθιερωθούν δύο νέα υποδείγματα· ότι πρέπει για τον λόγο αυτό να τροποποιηθεί ο κανονισμός (ΕΟΚ) αριθ. 368/77·

ότι ο κανονισμός (ΕΟΚ) αριθ. 443/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2872/86, προβλέπει, παράλληλα με την πώληση με πλειοδοτικό διαγωνισμό βάσει του κανονισμού (ΕΟΚ) αριθ. 368/77, την πώληση σε καθορισμένη τιμή αποκορυφωμένου γάλακτος σε σκόνη που προορίζεται για την ίδια χρήση· ότι τα υποδείγματα μετουσιώσεως ή ενσωματώσεως που χρησιμοποιήθηκαν στα πλαίσια του κανονισμού (ΕΟΚ) αριθ. 443/77 είναι τα ίδια· ότι πρέπει επίσης να τροποποιηθεί ο εν λόγω κανονισμός·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 368/77 τροποποιείται ως εξής:

1. Στο άρθρο 16 παράγραφος 3, η δεύτερη περίπτωση αντικαθίσταται από το ακόλουθο κείμενο:

«- το υπόδειγμα αλλοιώσεως ή ενσωματώσεως που χρησιμοποιήθηκε (υποδείγματα Ι Η έως Ι Ν και ΙΙ Λ έως ΙΙ Υ)».

2. Στο σημείο 1 του παραρτήματος προστίθεται το ακόλουθο κείμενο:

«Υπόδειγμα Ι Μ

- 11,5 χιλιόγραμμα αλεσμένοι πλακούντες ή/και άλευρα ξηρών και άνευ λίπους σπόρων κράμβης ή/και γογγύλης περιεκτικότητας ίσης ή ανώτερης από 0,9 % σε ολικές ισοθειοκυανικές ενώσεις (ITC ) και σε vinyl-5-thiooxazolidone (VTO), που μετριούνται μετά από ενζυματική επεξεργασία των γλυκοσινολικών ενώσεων

και

- 200 γραμμάρια σιδήρου υπό μορφή θειικού σιδήρου με ένα ή/και επτά μόρια ύδατος

και

- 80 γραμμάρια χαλκού υπό μορφή θειικού χαλκού με ένα ή/και πέντε μόρια ύδατος

και

- 100 γραμμάρια αμύλου.

Υπόδειγμα Ι Ν

- 15 χιλιόγραμμα αλεσμένοι πλακούντες ή/και άλευρα από σπόρους ξηρούς και άνευ λίπους κράμβης ή/και γογγύλης περιεκτικότητας ίσης ή ανώτερης από 0,75 % σε ολικές ισοθειοκυανικές ενώσεις (ITC) και σε vinyl-5-thiooxazilidone (VTO), που μετριέται μετά από ενζυματική επεξεργασία των γλυκοσινολικών ενώσεων

και

- 200 γραμμάρια σιδήρου, υπό μορφή θειικού σιδήρου με ένα ή/και επτά μόρια ύδατος

και

- 80 γραμμάρια χαλκού υπό μορφή θειικού χαλκού με ένα ή/και πέντε μόρια ύδατος

και

- 1 000 γραμμάρια αμύλου.»

3. Στο παράρτημα, σημείο 3 Α, οι όροι «υποδείγματα Ι Ι και Ι Κ » αντικαθίστανται από τους όρους «υποδείγματα Ι Ι, Ι Κ, Ι Μ και Ι Ν».

4. Στο παράρτημα, σημείο 3 Β δεύτερη περίπτωση, οι όροι « υποδείγματα Ι Ι και Ι Κ» αντικαθίστανται από τους όρους « υποδείγματα Ι Ι, Ι Κ, Ι Μ και Ι Ν».

5. Στο παράρτημα, σημείο 3 Β δεύτερο εδάφιο, οι όροι « υποδείγματα Ι Η έως Ι Λ» αντικαθίστανται από τους όρους « υποδείγματα Ι Η έως Ι Ν».

Άρθρο 2

Στο άρθρο 8 παράγραφος 2 δεύτερη περίπτωση του κανονισμού (ΕΟΚ) αριθ. 443/77, οι όροι «υποδείγματα Ι Η έως Ι Λ» αντικαθίστανται από τους όρους «υποδείγματα Ι Η έως Ι Ν».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Οκτωβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 52 της 24. 2. 1977, σ. 19.

(4) ΕΕ αριθ. L 266 της 18. 9. 1986, σ. 17.

(5) ΕΕ αριθ. L 58 της 3. 3. 1977, σ. 16.